
Inflammation — (query,  of  the  lungs?) — “  the  most  important  of 
all  the  diseases  of  the  sanguiferous  system,  perhaps,  I  may  say,  of 
ali  the  diseases  to  vvhich  we  are  liable.” 

Wilson  Philip  on  the  Vital  Fujictiom,  Edit.  2.  p.  278. 

DE  HISTORIA. 

Quoniam  Pneumonia ;  in  his  regionibus 
nostris  praecipue,  adeo  saepe  homines  mo¬ 
lestos  habet,  et  nisi  rite  tractetur,  in  mor¬ 
tem  tam  saepe  desinit,  sese  medici  cuj  us¬ 
que  attentioni  modo  insigni  commendare 
videtur. 

Pneumoniae  talem  definitionem  Doctus 
Cullen  edidit  “  Pyrexia ;  dolor  in  qua- 
“  dam  thoracis  parte  respiratio  difficilis,  tus- 
“  sis.”  Hujus  generis  species  duas  propo¬ 
nit  pneumoniam  peripneumoniam  “  pulsu 
“  non  semper  duro,  aliquando  molli ;  dolore 

44  thoracis  obtuso  ;  respiratione  perpetuo 
“  difficili,  saepe  non  nisi  trunco  corporis 
44  erecto  exercenda ;  faciei  tumidae  colore 
44  purpureo  ;  tussi  plerumque  h  umida,  saepe 
44  cruenta ;”  et  pneumoniam  pleuritidem 
44  pulsu  duro,  dolore,  plerumque  lateris, 
44  pungente,  sub  inspiratione  praesertim 
44  aucto,  decubitu  in  latus  molesto,  tussi 
44  dolentissima,  initio  sicca,  postea  humida, 
44  saepe  cruenta.”  *  Hoc  autem  discrimen, 
uti  in  annotatione  in  sua  Nosologia,  atque 
in  suo  libro  44  First  Lines”  f  vernacule  ap¬ 
pellato  ait,  quasi  nullius  utilitatis,  respiciens, 
nomine  Pneumonia  cunctas  inflammationes 
vel  viscera  thoracis  vel  membranam  ei  cavi¬ 
tati  internae  obductam  corripientes,  intelli- 
gi  voluit.  Hanc  rationem  de  istis  speci ebus 
agendi  plerique  scriptores  a  temporibus 

•  ■  • r  ?  > 

Cullen  magni  persecuti  sunt,  neque  eam 
accuratam  esse,  me  judice,  dubitari  potest ; 
si  in  memoriam  revocetur,  quam  arctum 
nexum  pleurae  cum  pulmonibus,  hos  ubi¬ 
que  nisi  ad  introitus  vasorum  complexi  ha- 


*  Nosol.  t  Lib.  2.  chap.  vi.  scc.  541. 

beant,  si  meminerimus,  quam  proclives  sint 
membranae  serosae  ad  eas  inflammationes 
quae  viscera  inibi  contenta  plectunt  nonnul¬ 
li,  Doctus  Cullen  praesertim,  verisimile 
esse  arbitrantur,  inflammationem  quamque 
in  partibus  membranosis  ortum  habere. 
Pneumonia  fere  semper  a  pyrexia  bene 
notata  incipit ;  dolor  est  lateris  vel  pungens 
vel  acutus,  nunc  lineis  variis  emicans,  nunc 
parte  aliqua  cohibitus  ;  modo  latus,  modo 
dorsum  infestans ;  aliquando  stabilis,  ali- 

i 

quando  vagus  evadit ;  siquando  fixus  per¬ 
stat,  fere  circa  costam  sextam  aut  septimam 
inhaeret :  latus  thoracis  sinistrum  ab  aliis, 
dextrum  ab  aliis  saepius  tentare  dicitur. 
Dyspnoea  plerumque  immanis  est  spiritu 
pro  gradu  inflammationis  imperfectius  ac 
crebrius  tracto,  et  pro  situ  corporis  diverso 
vel  ingravescit  vel  sublevatur,  et  plerumque 
sub  inspiratione  molestior  sentitur,  nonnun- 
quam  spiritus,  anxietate  comitante,  oppri¬ 
mitur  et  laborat.  Tussis  plus  minusve  ve¬ 
hemens  pneumoniam  raro  incomitatam  di¬ 
mittit  ;  haec  inter  initia  fere  sicca  est ;  in¬ 
terdum  humida,  et  saepe  cruore  distincta. 
Pulsus  item  aegris  diversis  diverse  micat ; 

quippe  qui  saepissime  plenus,  durus  creber, 
attamen  aliquando,  etsi  raro  in  Pneumonia 
idiopathica,  neque  plenus,  neque  creber  sit. 
Cutis  arida  est  et  sicca ;  facies  incipio  ple¬ 
rumque  praeter  naturam  rubet.  Lingua  al¬ 
ba,  scabra,  et  sicca  est,  alvus  fere  abnormis, 
nunc  admodum  astricta,  nunc  soluta.  Uri¬ 
na  parca  et  rubei  coloris. 

Si  remedia  prompta,  ab  initio,  ad  dys¬ 
pnoeam,  tussim  indiciaque  febris  sublevanda, 
exhibita  sint,  morbum  in  resolutionem  esse 
desiturum  speretur.  Si  symptomata  haud 
gravissima  fuerint,  morbusque  pleuras  so¬ 
lum  tentaverit,  per  adhaesionem  inter 
pleuram  superficiei  internae  costarum  ob¬ 
ductam  et  eandem  membranam,  quae  pul¬ 
mones  reflexa  tegit,  factam,  desinere  potest. 

Si  autem  indicia  per  aliquot  dies  gravio¬ 
ra,  fuerint,  vel  post  diem  septimum  aut  oc¬ 
tavum  perstiterint,  neque  rationi  medendi 
institutae  cedere  videantur,  suppuratio  me¬ 
tuenda  erit.  Si  demum  gravissimus  sit 
morbus,  etsi  raro,  tamen  nonnunquam  in 
gangraenum  abit  ;  hydrothoracem  item  ef¬ 
ficere  posset.  Quaedam  praeterea  sunt  ra¬ 
tiones  desinendi  pulmonum  inflammationi 

proprius ;  exempli  gratia  ;  sanguinis  vel- 
seri  in  ipsorum  substantiam  effusio,  quae  ge- 
neratim,  ut  opinor,  lethalis  evenit :  Hepa- 
tizationem  quoque  inter  has  recensere  opor 
tet.  Uti  jam  diximus  hoc  vitium  per  reso¬ 
lutionem,  adhaesionem,  suppurationem,  gan¬ 
graenam  effusionem,  hydrothoracem,  atque 
demum  liepatezationem  finem  sibi  quaerere 
potest. 

De  Resolutione. — Resolutio  accidisse  dici¬ 
tur,  siquando,  postquam  indicia  pneumoniae 
per  aliquod  tempus,  a  die  tertio  puta  ad  sep¬ 
timum,  aut  multo  diutius  perstiterint,  vel 
virium  naturae  medicatricium  vel,  quod  veri¬ 
similius  est,  remediorum  tempestive  adhibi¬ 
torum  beneficio.  Tussis  minor  ac  simul  solu¬ 
tior  evadit,  sputo  modice  spisso,  copioso,  albo 
vel  flavo,  comitante,  fortasse  pauxillo  san¬ 
guinis  striato ;  cutis  humi  da  fiat,  sudore  ca¬ 
lido  halituoso  et  generali  deducente  quem 
aeger  bene  fert,  unde  multum  sublevaminis 
percipitur,  pulsusque  mollior  tardior  et  mo¬ 
dice  plenus  evadens,  lingua  et  os  madescunt. 
Respirationes,  antea  a  triginta  sex  ad  qua¬ 
draginta  vel  plures  in  horae  parte  sexages- 
sima  peractae,  ad  normam  naturalem,  octo- 

decim  aut  viginti  in  eodem  spatio,  redigun¬ 
tur  libere  quoque  et  facilitate  naturali  fac¬ 
tae,  nullo  dolore  infestante.  Urina  rubra, 
atque  sedimentum  copiosum  demittens, 
necnon  diarrhoea  post  diem  quartum  vel 
quintum  accedens,  putantur  eventum  criti¬ 
cum  indicare  ;  postrema  vero  rarior  est ; 
quamvis  fortasse  acria  quaevis  alvo  ejicien¬ 
do  proficiat.  Profluvium  sanguinis  ex  ali¬ 
qua  corporis  parte,  vasa  nimium  distenta 
exonerando  prodesse  queat  ;  exitus  per 
glandulas  parotideas  tumefactas,'  itemque 
per  eruptionem  super  cutem  rarissimi  sunt, 
ideoque  vix  jure  inter  rationes  desinendi 
recensentur. 

De  Adhaesione. — Quum  inflammatio  pleu¬ 
ris  cohibita  est,  vel  pleuram  pulmonalem  oc¬ 
cupavit,  pulmo  ipse  incolumis  effugiat,  lege 
scilicet  generali  lata,  inflammationem  ubicun¬ 
que  sitam  ad  superficiem  vel  partem  corporis 
externam  usque  spectare ;  atque  inflammatio 
hic  sita,  non  in  resolutionem  sed  in  adhaesio¬ 
nem  desinat,  neque  functiones  partis  multum 
impediat;  namque  lympha coagulabili  effusa 
in  superficiem  pleurae  pulmonalis  adhaesio 
eam  inter  et  pleuram  costalem  fit,  quae  nisi 

major  sit,  inultos  per  annos  perstare  potest, 
uti  a  plurimis  cadaveribus  inspectis  desci- 
mus,  nullis  ejus  indiciis  inter  vitam  sese  in 
conspectum  prodentibus. 

De  Suppuratione. — Quum  inflammatio¬ 
nis  symptomata  vehementiora  fuerint,  ne¬ 
que  ante  diem  septimum  vel  octavum 
sublevata,  vel  leniora  existentia  ;  tamen 
ad  diem  duodecimum  aut  quartum  deci¬ 
mum  vel  etiam  diutius  perstiterint ;  sup- 
•  purationem  praemetuere  licet,  quam  qui¬ 
dem  antecedit  spiritus  praesertim  in  latus 
sanum  vel  dorsum  decumbenti  gravior  ;  at¬ 
que  suppuratio  sine  dubio  accessit,  si,  post 
horrores,  dolor,  nullo  profluvio  critico  co¬ 
mitante,  mitescit ;  et  in  sensum  ponderis 
commutatur  ;  pulsus  crebrior  et  molli¬ 
or  evenit  ;  tussis  permanet  ;  dyspnoea 
cum  febre  liectica  importuna  urget.  Quo- 
tiescunque  inter  pleuras  pulmonalem  et 
costalem  pus  locum  habet,  ibi  vasis  pleu¬ 
rarum  inflammatarum  secretum,  vel  eo  vo¬ 
mica  rupta  delatum,  empyema  vocatur  in¬ 
diciis  supradictis  accidentibus,  sensu  fluc¬ 
tuationis  in  thorace  et  fortasse  tumore  levi 
inter  aliquas  ex  costis,  ubi  pus  lateat,  indi- 

cante,  adjectis  :  vomica  vero  dicitur,  quan¬ 
do  abscessus  in  pulmone  ipso  insidet,  et 
symptomata  ante  proposita  hic  conspiciun¬ 
tur. 

De  Gangraena . — Haec  rarior  desinendi 
ratio  est,  si  vero  pneumoniam  signa  vehe- 
mentissima  inflammationis  comitata  sunt, 
nec  remediis  solitis  cesserunt,  gangraena 
forte  accidere  queat ;  eam  pulsus  deficiens 
praegreditur ;  sputum  tenue  et  ichoris  in¬ 
star  eliminatur.  Hac  urgente,  pulsus  de¬ 
bilis  et  intermittens,  sudores  frigidi  et  glu¬ 
tinosi  observantur  ;  dolor  finitur  ;  halitus 
oris  foetet ;  facies  pallescit,  et  aspectum 
quendam  insignem  induit ;  sub  finem  sin¬ 
gultus,  visus  defectus,  stupor  superveni¬ 
unt. 

De  Effusione.  —  Haec  plerumque  post 
dies  duos  vel  tres  inflammatione  perip- 
neumonica  vehementi  occupatos  accedit  ; 
Doctor  Cullen  nihilominus  in  suo  opere 
“  First  Lines”  sectione  cccl.  ait  eam  sine 
ullis  inflammationis  symptomatis  vehe¬ 
mentibus  accidere  posse.  Talem  exitum 
plerumque  vel  omnia  indicia  vel  quae¬ 
dam  evidentor  exacerbata  antecedunt  ; 

dolor  saepe  latius  per  thoracem  sentitur ; 
dyspnoea  augetur  ;  aeger  vigilia  majori, 
vel  quod  rarius  est,  aliquanto,  comatis  aut 
delirii  plectitur  ;  tussis  importunior  urget ; 
sputum  sanguine  largius  mistum  est,  atque 
ob  bronchia  muco  viscido  obstructa,  vel  ob 
debilitatem  auctam  difficilius  e  pectore  ex¬ 
creatur.  Hanc  descriptionem  praeclarum 
Wilson  Philip  tradidit,  et  Doctus  Cul- 
len,  postquam  dixerit,  copiam  seri  aut  san¬ 
guinis  effusi,  ejus  judicio,  potius  quam  de¬ 
bilitatem  corporis  causam  esse  cur  sputum 
praegressum  desinat,  haec  porro  habet  dic¬ 
ta.*  “  The  effusion  taking  place  may  seem 
“  to  remove  the  symptoms  of  inflammation, 
"  which  had  appeared  before,  and  thus  ac- 
“  count  for  the  unexpected  fatal  termina- 
“  tions  which  have  sometimes  happened ; 
“  possibly  this  effusion  may  account  also  for 
“  many  of  the  phenomena  of  Peripneumo- 
“  nia  Notha.” 

De  Hepathatione . — Hunc  statum  inflam¬ 
matione  praegreditur,  quae  post  aliquod 


First  Lines,  Sect.  550. 

temporis  spatium  desinit,  lympha  coa- 
gulabili  e  vasis  effusa  in  pulmonis  sub¬ 
stantiam,  quae  cellulas  aeris  agglutinat  et 
occaecat,  adeo  ut  aer  viam  sibi  nullam 
in  istam  pulmonis  partem  efficit  eatenus 
corpori  inutilis  fiat. 

Quae  Cadavere  Patefacto ,  Conspiciun¬ 
tur. — Pleurae  inflammatae  densiores  fiunt ; 
vasa  sanguine  florido  referta  per  substan¬ 
tiam  earum,  stratumque  lymphae  coagula¬ 
bitis  in  superficiem  Pleurae  Costalis  effu¬ 
sae,  inveniuntur.  Humor  quoque  sero  pu¬ 
rulentus  cum  lympha  coagulabili  commis¬ 
tus  reperitur.  Pleurae,  quam  ullae  mem¬ 
branae  serosae  cavis  circumscriptis  obductae 
inflammationi  magis  patent.  Hujus  rei 
Doctor  Baillie  in  suo  libro  “  Morbid 
“  Anatomy”*  dicto  rationem  reddit,  eam 
rejiciendo  ramulis  plurimis  arteriarum  in¬ 
tercostalium  cum  vasis  externis  in  lateribus 
thoracis  per  anastomosin  commeatum  ha¬ 
bentibus  ;  “  Hence,”  ait  ille,  “  Whatever 
“  may  act  upon  these  external  vessels,  so  as 
“  to  excite  contractions  in  them,  may  be 


*  Editio  2da,  pagina  48,  et  seq. 

“  supposed  capable  o f  producing  an  accu- 

*  mulation  of  blood,  as  well  as  an  increased 

*  action  in  the  inner  branebes  of  tbe 
“  intercostals,  many  of  wbicli  are  distribut- 
“  ed  upon  tbe  Pleura,’9  Hos  effectus  jure 
dicit  a  ratione  vestiendi  quam  nostrates  ad¬ 
bibent,  a  temperie  coeli  nostri  admodum 
mutabili,  et  facilitate  qua  corpus  frigori 
nocivo  objiciatur,  unde  sanguis  saepe  in  va¬ 
sa  minuta  pleuris  distributa  intropellitur,  ve¬ 
risimiliter  oriri  posse,  Quando  pulmones  ipsi 
inflammantur,  vasculis  multo  pluribus  solito 
referti  sunt ;  alia  loca  rubra;  alia  nigra  viden¬ 
tur.  Adhaesiones  inter  pleuras  pulmonalem 
costalem  adeo  saepe  reperiuntur,  praecipue 
ad  partem  superiorem  et  posteriorem,  ut, 
sicuti  Doctor  Baillie  dicit,  pauca  adulto¬ 
rum  cadavera  incidantur,  quin  adhesiones 
inter  pleuras  detegantur.  Doctus  Moneo  i- 
dem  docet»  Empyema  quoque  post  suppura¬ 
tione  ortum  reperitur,  ob  pus  vel  inter  pleu¬ 
ras  secretum,  ulceratione  non  necessario  co¬ 
mitante,  vel  in  id  cavum  vomica  rupta  ef¬ 
fusum  ;  hoc  nonnunquam  adhaesione  pleu¬ 
rarum  circa  pus  facta  circumscribitur.  Ab¬ 
scessus  saepe  in  parenchymate  pulmonum 

recluduntur  ;  qui  nunc  in  cavum  thoracis, 
ut  jam  annotavimus,  empyema  constiti  tu- 
entes,  nunc  in  bronchia  viam  sibi  aperiunt. 
Abscessus,  si  modo  constitutio  sana  fuerit, 
fere  semper  lympha  coagulabili  circumfusa 
cohibetur.  Gangraena  exempla  raro  spec¬ 
tantur  ;  unum  tantummodo  vidi  in  aliqua, 
quae  subito  in  Nosocomio  Regio  Edinensi 
morte  abrepta  erat.  Pulmones  nigri  erant, 
et  insigniter  molles  et  laceratu  faciles.  Se¬ 
rum  vel  sanguis  in  substantia  pulmonum 
pariter  in  bronchiis  et  in  tela  cellulosa,  quae 
haec  conjungit,  effusus  saepe  reperitur ; 
plerumque  hujusmodi  effusio  post  aliquot 
dies  inflammationis  ardentis  accidit,  et  pul¬ 
monibus  manu  compressis,  serum  praeci¬ 
pue,  haud  parum  copiose  exudat.  Hy- 
drothorax  adeo  saepe  invenitur,  ut  de  illo 
aliquid  dicere  nil  opus  est.  Pulmo,  vel 
saltem  pars  ejus  hepatizatione  indurata, haud 
raro  observatur  ;quod  prius  ab  inflammatio¬ 
ne  latius  patente,  deinde  copia  magna  lym¬ 
phae  coagulabilis  in  pulmones  effusa  oritur, 
unde  substantia  eorum,  haud  minus  quam 
hepatis  dura  evadit. 

Dc  Causis  Prtedisponentibus.  —  Hae  iu- 

ter  se  multum  discrepant.  Ii  plerumque 

* 

qui  inflammationibus  generatim  patent, 
Pneumoniae  impetui  obnoxii  sunt,  sive 
hoc  pendet  a  constitutionis  habitu  in¬ 
signi  explicatu  difficili,  sine  a  vita  deside 
victuque  lautiore,  quae  ambo  ad  plethoram 
proclives  reddunt.  Mares  prae  feminis, 
admodum  juvenes  et  senes  nequaquam 
adeo  saepe  ac  homines  aetatis  mediae, 
aggredi  fertur.  Qui  jam  isto  malo  tentati 
sunt,  ei  redituro  eo  magis  objiciuntur. 
Thorax  male  conformatus,  causaeque  omnes 
quae  exinanitiones  solitas  per  cutem  praeci¬ 
pue  cohibent,  quodcunque  demum  sanguinis 
cursum  generalem,  ideoque  per  pulmones 
circuitum  adauget,  proclivitatem  ad  Pneu¬ 
moniam  impertire  possunt.  Nonnulli  his 
adjiciunt  tubercula  pulmonum,  constitu¬ 
tionemque  strumosam,  quae  tamen  potius 
inter  causas  pthiseos  pulmonalis  collocari 
oportet. 

De  Causis  Excitantibus. — Temperies  coe¬ 
li  nostri  mutabilis  effectus  suos  uti  cau¬ 
sae  Pneumoniam  cientis  heu  nimium  mul¬ 
tos  edit.  Frigus  corpori  summo  admo¬ 
tum  exhalationem  per  cutem  cohibendo, 

fluxumque  sanguinis  ad  pulmones  augen¬ 
do  hoe  malum  ciere  queat.  Frigus  quo¬ 
que  topice  admotum  veluti  per  spiri¬ 
tum  inhalatum  inflammationem  mem¬ 
branae  mucosae  bronchiorum,  inde  ad  pul¬ 
mones  ipsos  serpentem  excitare  potest 
Frigus  quoque  partibus  quibusdam  corpo¬ 
ris,  veluti  pedibus,  appositum,  ratione  qua¬ 
dam  adhuc  ignota.  Pneumoniam  suscitare 
queat.  Acria  in  pulmones  inhalata  ;  exer¬ 
citationes  ejus  organi  immodicae  uti  in 
cantando,  instrumenta  musica  inflando,  &c. 
laesionesque  parietum  thoracis,  eruptiones¬ 
que  repulsae  nunc  morbum  suscitant ;  nec 
nonnullae  ex  causis  inter  praedisponentes 
recensitis  *  “  if  applied  suddenly,  and  to  a 
“  great  degree,  may  act  as  exciting  causes.” 

De  Causa  Proxima. — Hae  eaedem  sunt 
ac  quae  inflammationes  caeteras  constitu¬ 
unt ;  sine  ex  sententia  af  Wilson  Phi¬ 
lip  prolata  a  debilitate  capillarium  par¬ 
tis  et  actione  aucta  arteriarum  vicina¬ 
rum,  vel  uti  ait  J  Thomson,  prius  ab 

*  Wilson  Philip  on  Syrapt.  Fevers,  Vol.  IV.  p.  120. 
t  Idem  on  fche  Vifal  Functions,  p.  288,  et  seq.  Edit  3d. 

■t  Tkomson’s  Leetures,  p.  68. 

actione  aucta  deinde  debilitate  capillarium, 
vel,  quod  verisimilius  videtur  et#a  Hun- 
ter  *  docetur,  ab  actione  aucta  veluti  causa 
sola  oriatur ;  haec  opinio  postrema  a  Bos- 
tock  t  in  suo  libro  elementario  de  physio¬ 
logia  bene  sustineri  videtur. 

De  Diagnosi . — Jam  antea  diximus  admo¬ 
dum  difficili  esse,  et  forte  felici  haud  multum 
referre,  inter  peripneumoniam,  pleuritidem, 
paraphrenitidem,  mediastitidem  et  pleuriti¬ 
dem  veram  seu  inflammationem  membranae 
serosae  costis  obductae  discrimen  instituere ; 
his  profecto  carditidem  adjici,  haec  tamen 
pyrexia  graviore  cum  cordis  palpitatione 
syncope,  dyspnoea  magna,  pulsu  abnormi 
fortasse  discerni  posset.  Omnia  indicia  alia 
eadem  sunt,  et  etiam  quae  jam  proxime 
dixi  utrisque  morbis  interdum  adesse  repe- 
riuntur.  Peripneumonia  notha  aliquando 
errore  pro  Pneumonia  habita  est.  Sed  in 
priori  febris  non  adeo  ardet,  nunc  tussis 
nulla,  nunc  vehementissima  instat;  copia- 

A 

que  muci  ingens  ejicitur,  saepe  vomitus  cum 
dolore  capitis  saevissimo  instat.  Vomitus 


*  On  the  Blood,  Inflammation,  &c.  p.  282. 
t  Bostocks  Physiology,  Vol.  I.  p.  426. 


16 


DE  PNEUMONIA. 


ac  capitis  dolor  optimum  discrimen  faciunt, 
quippe  qpi  raro  Pneumoniam  comitentur. 
Aetas  liabitusque  aegrorum  diagnosin  mul¬ 
tum  adjuvabunt,  quoniam  Pneumonia  juni¬ 
ores  et  robustos,  peripneumonia  notha  contra 
seniores  et  imbecillos  aggreditur ;  haec  autem 
in  Pneumoniam  veram  irruere  potest.  Ca¬ 
ta  rrhus  quoque  pro  Pneumonia  errore  ha¬ 
bita  fuit  ;  sed  in  priori  symptomata  non 
adeo  saeva  sunt,  neque  dyspnoea  ita  gravis ; 
dolor  quoque  multo  obtusior  est  et  sensum 
quasi  angustiae  aut  ardoris  potius  quam 
dolorem  refert ;  adsunt  quoque  destillatio 
aquosa  e  naribus,  hebetudo  oculorum  et 
capitis  gravedo  insignis.  Catarrhus  item  in 
Pneumoniam  abire  queat. 

Affectio  pleurodyna  sive  rheumatica  mus¬ 
culorum  intercostalium  a  Pneumonia  dig- 
noscitur,  sede  doloris  vestigia  musculorum 
persequentis,  et  eorum  actione,  uti  inspira¬ 
tione  aucti,  praeterea  nulla  tussis  est  aut 
sputum,  et  febris,  si  ulla,  levissima  comita¬ 
tur. 

Ilepatitis  acuta  necnon  facili  errore  pro 
Pneumonia  duci  queat.  Symptomata  diag¬ 
nostica  quae  tradunt  auctores  sequuntur.  In 

hepatitide  dolor  hypochondrium  dextrum 
occupat,  et  saepe  ad  claviculam  aut  Scapu¬ 
lam  pertinet,  et  pressura  augetur  ;  tussis 
hepatica  sputo  vacat,  sicca  enim  et  rauca 
est ;  decubitus  in  latus  sanum  difficilis  ;  vo¬ 
mitus  frequens  et  singultus.  Quando  in¬ 
flammatio  superficiem  jecinoris  convexam 
corripit,  saepissime  ad  pulmones  serpit,  et 
deinde,  ex  usu  symptomata  Pneumoniae 
cum  signis  hepatitidis  conjuncta  conspici¬ 
untur. 

De  Prognosi — Haec  in  toto  de  signis  pen¬ 
det,  in  tractando  de  terminatione  singula, 
symptomata  accurate  memorata  sunt  e  qui¬ 
bus  bonus  eventus  sperandus  est,  et  quo¬ 
que  cur  de  salute  desperemus. 

De  Ratione  Medendi. — Venaesectionem  li¬ 
beram  spem  certissimam  omnium  in  Pneu¬ 
monia  curanda  esse.  Quo  tempore  sanguis 
detrahi  debeat,  disceptatum  est ;  de  ejus  de¬ 
trahendi  utilitate  inter  dies  tres  vel  quatuor 
priores  non  omnino  ambigi  potest,  tum  e- 
nim  detractio  una  copiosa  forsan  morbum 
compescat ;  sed  quidam  post  diem  quar¬ 
tum  venam  secare  prohibent ;  si  vero  dolor 
lateris,  spiritus  difficilis,  tussis  et  caeteram 

molesta  perstant,  certe  crudele  foret,  si  haec 
remedio  solo,  sanguinis  detractione  scilicet, 
sublevare,  abnegaremus.  In  Nosocomio  Ile- 
gio  Edinensi  venaesectionem  cum  summa 
utilitate  die  nono  vel  etiam  diutius  post 
primum  impetum  adhibitam  vidi ;  sed  quum 
signa  suppurationis  factae  eduntur,  et  non¬ 
nulla  indicia  inflammatoria  adhunc  adsunt, 
sanguinis  detractionem  generalem  instituere 
haud  conveniet,  potius  topicam  adhibere 
decet.  Copia  quoque  detrahenda  praescrip¬ 
ta  est,  sed  hanc  ab  aetate,  viribus  et  consti¬ 
tutione  aegri  necnon  a  vehementia  symp¬ 
tomatum  urgentium  niti  oportet.*  Syden- 
ham  bene  annotavit  “  Venaesectionem  re¬ 
peto,  ubi  scilicet,  dolor  atque  alia  sympto- 
“  mata  admodum  saeviunt/”  f  Doctor  Cui.- 
jlen  eadem  praecipit  ratio  instituendi,  et 
suasores  repetendi  venaesectionem  quoque 
diverse  traduntur,.  Quum  ad  hoc  reme¬ 
dium  confugitur,  consilium  est,  copiam  san¬ 
guinis  per  partem  affectam  circumacti,  prius 
circuitum  generalem  temperando,  minuere, 

*  Opera  Umversa,  Sestio  sexta,  eap.  Sd,  p.  266* 

f  First  Lines,  Libi  II.  cEap.  vi,  sect.  565* 

ostium  igitur  unde  sanguis  effluxurus  es t, 
magnum  esse  debet,  quoniam  quo  celerius 
sanguis  detrahatur,  eo  citius  capillaria  sese 
contractura  sunt,  sed  quum  plaga  parva  est, 
eadem  copia  lente  effluens  nequaquam  ef¬ 
fectum  eundem  praestabit,  ac  si  apertura 
majori  educeretur,  ut  enim  verba  Doctissi¬ 
mi  Gregory  citem,*  “  Lentis  enim  exina- 
“  nitionibus  vasa  mirum  in  modum  se  ac- 
“  commodant.”  Nonnulli  ad  animi  deli¬ 
quium  nostrum  remedium  pervehere  jubent 
et  hunc  eventum  adeo  solicite  cupiunt, 
ut  aegrum  erectum  servent.  Wilson 
in  suis  praelectionibus  de  sanguine  ait 
f  “And  as  it  is  temporary  not  permanent 
“  weakness  which  we  wish  to  produce  in 
“  those  cases,”  (in  inflammationibus  scili- 
licet  generatim  tractandis,)  “  it  is  proper  to 
“  recollect  that  this  temporary  weakness 
“  will  take  place  sooner,  and  by  the  loss  of 

“  a  less  quantity  of  blood,  if  the  blood  is 

/ 

“  removed  from  the  patient  when  in  an 
“  erect  posture.”  A  Professore  Docto  in 


*  Gregohy’  Conspectas,  Editio  7a,  Lib.  150. 
t  Lectures  on  the  Blood,  by  J.  Wilson,  p. 

hac  Alma  Academia  Doctore  Alison  bene 
annotatum  est,  quod  aegro  erecto,  ubi,  uti 
in  Pneumonia  sanguinem  detrahere  necesse 
est,  syncope  post  per  paucas  uncias  tantum¬ 
modo  detractas  accedere,  renixusque  adeo 
celeriter  effici  possit,  ut  parum  aut  nil  alle- 
vaminis  percipiatur  ;  ideoque  melius  esse 
dicit,  sanguinis  copiam  ab  aegro  decumben¬ 
te  pro  viribus,  aetate  et  cetera,  abstrahere, 
et  deinde  eum  in  situm  erectum  levare,  do¬ 
nec  nausea  et  caetera,  signa  syncopes  adve¬ 
niant,  Haec  praecepta  Doctoris  Alison 
servare  decet,  dum  enim  nausea  adest,  im¬ 
petus  sanguinis  fere  languet,  quod  vehe¬ 
menter  optandum  est ;  porro  ob  parum 
sanguinis  in  capillaribus  circumactum,  haec 
pariter  ac  vasa  minora  cruorem  rubrum  ve¬ 
hentia  sese  contrahent.  Indicia  venaesec- 
tionis  repetendae  diversa  tradita  sunt,  inter 
alia  crusta  coriacea,  quod  signum  certe  op¬ 
timum  est,  cum  ratio  symptomatum  et  pul¬ 
sus  simul  habetur.  Crusta  coriacea  primum 
observata  et  post  venaesectionem  alteram 
vel  tertiam  absente,  morbum  sese  resolutu¬ 
rum  esse  sperare  licet.  Sed  crusta  coria¬ 
cea  saepe  conspicitur  ubi  nullum  aliud  in- 

flammationis  signum  adest,  verbi  gratia, 
in  gravidis,  et  in  nonnullis  constitutione 
quadam  singulari  praeditis  et  Wilson* 
nos  certiores  facit,  quod,  ubicuncque  pulsus 
durior  est  et  celerior,  sanguis  plerumque  vis- 
cidus  sit,  et  si  eum  in  omni  hujusmodi  ex¬ 
emplo  abstraheremus,  saepe  mali  haud  pa¬ 
rum  inferremus,  quippe  qui  pulsus  haud 
raro  in  hominibus  mobilibus  alioquin  sanis 
conspiciatur.  Si  post  venaesectionem  pul¬ 
sus  plenior  fit  et  validior,  eandem  operatio¬ 
nem  iterum  vel  iterum  postea  quoque  re¬ 
petere,  si  modo  symptomata  postulaverint 
licebit. 

Aspectus  urinae  nonnunquam  dux  est  in 
curando  ;  si  enim  urina  parca  est,  et  coloris 
eximii  concausa  est  cur  sanguinem  detraha¬ 
mus  ;  necnon  conditio  linguae  muco  albido, 
crustato  obductae.  Ubi  symptomata  (uti 
indicia  propria  sunt)  saeviunt  admodum, 
sive  in  hebdomade  primo,  sive  secundo  ad 
venaesectionem  confugere  oportet.  Si  vero 
indicia  non  ita  vehementia  inflammationis 
post  hebdoma  primum  perstiterunt,  et  scal- 

pellum  a  principio  adhibitum  erat,  sangui¬ 
nem  topice  per  hirudines  aut  cucurbitulas 
cruentas,  quam  generaliter  per  chirurgi  scal¬ 
pellum  detrahere  melius  conveniet ;  atque 
etiam  indiciis  suppurationis  sese  prodenti¬ 
bus,  et  aliquanto  inflammationis  adhunc 
praesente,  ut  haec  minus  serpat,  detractio 
localis  proderit,  et  si  vel  revera  suppuratio 
incesserit,  hac  prae  generali  adhibita  inter 
stadium  morbi  suppurationem  proxime  an¬ 
tegredi  ens,  vires  non  adeo  franguntur,  quin 
verisimillime,  affectibus  suppurationis  ob¬ 
sistere  possint.  Sicubi  profluvium  sponte 
accidens  symptomata  sublevat,  venaesectio 
forsan  non  necessaria  foret ;  si  vero  accidat 
illud,  neque  tamen  levamen  sentitur  ab 
aegro,  et  indicia  sanguinis  detractionem  fla¬ 
gitantia  adsint,  profluvium  spontaneum  ne 
nos  deterreat.  Sed  in  sanguinis  detractione 
adeo,  ac  morbus  de  quo  agitur  fere  postu¬ 
lat,  libera  usurpanda,  praecavendum  est,  ne 

usu  ejus  nimium  libero,  tantum  debilitatem 

* 

inferamus,  ut  sputum  excreavi  nequeat ; 
Hydrothoracem  quoque  ita  inducere  possu¬ 
mus,  cujus  rei  quidem  Dr  Paris  in  Tomo 
Priori  suas  Pharmacologias  exemplar  insig- 

ne  tradit ;  porro  si  venaesectio  aliare  reme¬ 
dia  depletoria  post  suppurationem  factaili 
multum  usurpata  sunt,  Pthisis  Pulmonalis 
sese  sequelam  praestare  potest. 

Quando,  sanguine  detracto,  pulsus  mol¬ 
lior  evasit,  vesicatorium  magnum  super  par¬ 
tem  dolentem  imponatur,  annotatum  est 
bene  celeberrimo  Hoffman*  “  Setacea  et 
“  vesicatoria  non  facile  applicanda  in  ple- 
“  thoricis,  nisi  soluta  prius  plethora ;  et  al- 
“  vo  praesertim  in  cacocliy micis,  subducta 
Si  unum  parum  profecerit,  nonnulli  repeten¬ 
dum  censent,  parte  tamen  aliquantum  sanes¬ 
cere  permissa,  alii  unguentum  sabinae,  un¬ 
guentum  resinosum  et  caeteraad  fluxum  hu¬ 
morum  sustinendum  applicare  suadent.  Ve¬ 
sicatoria  tamen  repetere  melius  convenire 
repertum  est. 

De  catharticis  exhibendis  disputatum  est, 
sed  jam,  ut  opinor,  nemo  praecipit  ea,  nisi 
ut  alvum  facilem  teneant  et  ab  acribus  in¬ 
columem,  quae  aliter  in  iis  permanerent,  et 
irritationem  facesserent.  Vaporis  aquosi 
inhalatio  ad  initium  multum  prodest,  vasa 


*  Medicinae  Ration.  System,  T.  IV.  Part  1  .  sect,  2. 

bronchiorum  relaxando,  ita  ut  mucus  libe¬ 
rius  effundatur,  tussique  aliter  perpetuae 
obveniatur.  Portiones  antimonii  tartratis, 
quales  nauseam  inducant,  saepe  cum  magno 
beneficio  adhibentur,  quippe  quae  sputum 
promoveant,  et  cutem  solvant  et  impetum 
sanguinis  minuunt. 

Uti  expectorantia,  misturae  mucilaginae, 
vel  quaevis  leniter  demulcentia,  et  ventri¬ 
culum  non  onerant,  in  stadio  inflammato¬ 
ria  usurpanda  sunt ;  sed  si  sputum  elimi¬ 
natum  viscidum  est,  et  signa  inflammatio¬ 
nis  pene  vel  penitus  recesserunt  scilla  aut 
ammoniacum  adhiberi  queat.  Digitalis 
a  quibusdam  laudata  fuit,  sed  jam,  uti  cre¬ 
do,  raro  prodesse  reperitur,  nisi  cum  pul¬ 
sus  celer  acris,  ut  saepe  fit,  dum  aeger  con¬ 
valescit,  adest.  Nisi  tali  tempore,  illud  be¬ 
neficium,  quod  praestare  credebatur,  non 
praebet,  et  incommodum  grave  habet,  pe¬ 
riculum  scilicet,  ne  in  corpore  accumuletur. 
Acidum  Prussicum  uti  sedans  remedium 
adhibitum  fuit,  et  nervos  non  arterias  af¬ 
ficere  repertum  est  ;  prodesse  putabatur, 
primo  effectu,  irritationem  minuendo,  se¬ 
cundo,  actionem  vasorum  partis  irritatione 

auctam  temperando,  ipse  tamen  id  abhibi- 
tum  vidi,  operationemque  ejus  sedulo  ob¬ 
servavi  aliquando,  sed  rarissime,  et  pro  tem¬ 
pore  brevissimo  levamen  dare  videbatur. 
Opium  item  praescriptum  est ;  et  quum  sig¬ 
na  inflammationis  evanuere,  et  sputum  te¬ 
nuissimum  effertur,  sensibilitatem  minuen¬ 
do,  et  proclivitatem  ad  tussim  frequentem 
temperando  prosit. 

In  stadiis  posterioribus,  ubi  dyspnoea 
febrisque  minores  fiunt,  tussi  adhuc,  cum 
dolore  majore  vel  minore  et  pervigilio  per¬ 
stante,  opiata  lenia  tuto  et  cum  beneficio 
adhibentur  ;  ita  *  Doctores  Cullen  et 
fWiLSON  Philip  arbitrantur.  Conium  mul¬ 
tum  laudatum  est  Dr  Paris,  sed  nunquam 
mihi,  aequum  periculum  hujus  medicinae 
factum  videre  occurrit.  Temperies  cubiculi 
aegri  modica  circiter  gradum  60mum  se¬ 
cundum  thermometrum  Farenheitianum 
servari  debet.  Stragula  non  nimis  gravia 
sunto.  Victus  levis  esse  debet,  et  quam 
minimum  cibi  in  stadio  inflammatorio  su- 


*  First  Lines,  ut  antea,  Sectio  575. 
f  On  Fevers,  Vol.  IV.  p.  135. 

xnatur.  Dum  aeger  convalescit,  diaeta  levi 
ex  frugibus  precipue,  carne  caute,  si  omni¬ 
no,  sumpta,  contentum  esse  oportet.  Ab 
exercitatione  nimia  et  frigore  praecavere 
debet.  Indusium  laneum  cuti  proximum 
si  praesertim  coelum  frigidum  est,  gerere 
necesse  fiet;  aegrumque  demum,  quippe 
qui  morbo  redituro  maxime  obnoxius,  sit, 

omnimodo  cautum  esse  oportet. 

* 

Denique,  in  fine  sperare  liceat,  errores, 
quicunque  meum  judicium  fefellerint,  ex¬ 
perientiae  parcae  neque  omnino  desidue  aut 
fastidio  laboris  quo  scientia  potitus  essem, 
tributos  fore. 


FINIS, 


